nahid-hub/BLUGE-bengali-wikipedia-section-title-prediction huggingface dataset:
মেরিল'স মারাউডারদের চিন্ডিটদের নক্সাতে তৈরি করা হয় এবং তারা বার্মাতে একই ধনের কার্যক্রম পরিচালনা করত। ১৯৪৩ এর নভেম্বরের শেষদিকে ইউএসের সিক্সথ আর্মির তৎকালীন কমান্ডিং জেনারেল, লে. জেনারেল ওয়াল্টার ক্রুগারের ব্যক্তিগত নিয়ন্ত্রণে প্রশান্ত মহাসাগরীয় অঞ্চলের যুদ্ধক্ষেত্রে হামলা ও নজরদারি পরিচালনা করতে আলামো স্কাউট(সিক্সথ আর্মি স্পেশাল রিকনস্যান্স ইউনিট) গঠিত হয়। তিনি চেয়েছিলেন আলামো স্কাউটেরা, যারা মূলত উচ্চ প্রশিক্ষিত স্বেচ্ছাসেবক ছোট দল, যারা শত্রু রেখার পেছন থেকে ষষ্ঠ আর্মির স্থল অভিযান পরিচালনার পূর্বে তথ্য সংগ্রহ ও কৌশলগত পরিদর্শন করে তথ্য সরবরাহ করবে।

সঠিক অনুচ্ছেদ শিরোনাম কোনটি?
titleA. চিন্ডিটস
titleB. মেরিল'স মারাউডারস
titleC. বাংলাদেশের মুক্তিযুদ্ধে বিশেষ বাহিনী
titleD. প্রথম বিশ্বযুদ্ধ
উত্তর: titleB
তংগিয়া একটি পদ্ধতি যা বার্মাতে উৎপত্তি হয়েছে। বাগান অথবা বৃক্ষরোপনের প্রাথমিক পর্যায়ে বৃক্ষগুলো সাধারণত ছোট আকারের হয় এবং প্রশস্ত স্থান নিয়ে ছড়িয়ে থাকে। নতুন লাগানো এসব বৃক্ষের মাঝের খালি জায়গাগুলোতে মৌসুমি শস্য ফলানোর মতো যথেষ্ট স্থান রয়ে যায়। ব্যয়বহুল আগাছাদমনের বদলে এসব অব্যবহৃত জায়গা থেকে বাড়তি উৎপাদন ও আয় সম্ভব। অধিকতর জটিল তংগিয়াতে ক্রমানুসারে শস্যৎপাদনের জন্য বৃক্ষমধ্য স্থান ব্যবহার করা হয়। যেহেতু বৃক্ষের চাঁদোয়া বাড়ার সাথে সাথে ভূমিতে আসা সূর্যালোকের পরিমাণ কমতে থাকে, শস্যগুলো আরোও ছায়াপ্রতিরোধী হয়ে উঠে। পরবর্তী পর্যায়ে যদি বৃক্ষের পাতলাকরণ করা হয় তবে তা বৃক্ষমধ্য শস্য উৎপাদনের সুযোগ আরোও বাড়িয়ে দেয়।

সঠিক অনুচ্ছেদ শিরোনাম কোনটি?
titleA. বিজ্ঞান হিসেবে
titleB. কৃষিবন
titleC. সুবিধা
titleD. তংগিয়া
উত্তর: titleD
বিজ্ঞান ও প্রযুক্তিক্ষেত্রে অতি প্রাচীন কাল থেকেই ভারতীয়রা তাদের নিজস্ব স্বাক্ষর রেখে এসেছে। স্থাপত্য, জ্যোতির্বিজ্ঞান, মানচিত্রাঙ্কন বিদ্যা, ধাতুবিদ্যা, যুক্তি, গণিত, খনিজবিজ্ঞান ইত্যাদির চর্চা ভারতীয়দের বিশ্বের দরবারে বিশেষ স্থান দিয়েছে। ভারতীয় গণিতজ্ঞ শ্রীনিবাস রামানুজন সর্বকালের সর্বশ্রেষ্ঠ গণিতবিদদের অন্যতম বলে বিবেচিত হন। ১৯২৮ সালে পদার্থবিদ্যায় নোবেল পুরস্কারে ভূষিত হন ভারতীয় পদার্থবিদ চন্দ্রশেখর ভেঙ্কট রমন। কম্পিউটার বিজ্ঞানেও ভারতীয়রা এখন অগ্রগণ্য। ২০০৩ সালে সেন্টার ফর ডেভেলপমেন্ট অফ অ্যাডভান্সড কম্পিউটিং তৈরি করে ভারতের প্রথম সুপার কম্পিউটার পরম পদ্ম। এটি পৃথিবীর দ্রুততম সুপার কম্পিউটারগুলির অন্যতম। ১৯৯০-এর দশকে অর্থনৈতিক উদারীকরণ এবং তথ্যপ্রযুক্তি বিপ্লব তথ্যপ্রযুক্তির দুনিয়ায় এক অগ্রণী রাষ্ট্র হিসাবে ভারতকে এবং ভারতীয়দের বিজ্ঞান সচেতন জাতি হিসাবে বিশ্বের মঞ্চে উপস্থাপিত করে।

সঠিক অনুচ্ছেদ শিরোনাম কোনটি?
titleA. ভারতীয়দের ইতিহাস
titleB. ভারতীয়দের খেলাধূলা
titleC. ভারতীয়দের সংস্কৃতি
titleD. ভারতীয়দের বিজ্ঞান ও প্রযুক্তি
উত্তর: titleD
পিএইচডি করার পরে তিনি ১৯৯৩ থেকে ১৯৯৫ সাল পর্যন্ত ক্যালিফোর্নিয়া বিশ্ববিদ্যালয়, বার্কলেতে পোস্টডক্টোরাল গবেষণা করেছিলেন এবং ১৯৯৫ সালে স্ট্যানফোর্ড বিশ্ববিদ্যালয় কম্পিউটার সায়েন্স বিভাগের অনুষদে যোগদান করেন। তিনি ২০০৪ সালে ম্যাক আর্থার ফেলো নির্বাচিত হয়েছিলেন, ২০১১ সালে ন্যাশনাল ইঞ্জিনিয়ারিং অফ ইঞ্জিনিয়ারিংয়ের সদস্য নির্বাচিত হয়েছিলেন এবং ২০১৪ সালে আমেরিকান আর্টস অ্যান্ড সায়েন্সেসের সহযোগী নির্বাচিত হয়েছিলেন। 

এপ্রিল ২০০৮ সালে কম্পিউটিং বিজ্ঞান ফাউন্ডেশন এসিএম - ইনফোসিস থেকে তাকে প্রথম পুরষ্কার হিসাবে $১৫০,০০০ টাকা দিয়ে ভূষিত করা হয়। 

তিনি এবং এআই ল্যাবে স্ট্যানফোর্ডের কম্পিউটার বিজ্ঞানের অধ্যাপক অ্যান্ড্রু এনজি ২০১২ সালে কোর্সেরা চালু করেছিলেন। তিনি এনজিও-র সহ-প্রধান নির্বাহী কর্মকর্তা এবং তারপরে কোরেসেরা রাষ্ট্রপতির দায়িত্ব পালন করেছিলেন। 

তিনি ২০১৬ সালে এক সভায় প্রধান কম্পিউটিং অফিসার বস্ত্রবিশেষ হন । ২০১৮ সালে, তিনি ইনসিট্রো নামে একটি ড্রাগ আবিষ্কারের জন্য স্টার্টআপ প্রধান হয়েছিলেন সেখানে নেতৃত্ব দিতে ক্যালিকো ছেড়েছিলেন। 

কেলার প্রাথমিকভাবে কম্পিউটার দৃষ্টিভঙ্গি এবং কম্পিউটেশনাল বায়োলজির অ্যাপ্লিকেশনগুলিতে ফোকাস নিয়ে প্রতিনিধিত্ব, অনুমান, শেখা এবং সিদ্ধান্ত গ্রহণে আগ্রহী। স্ট্যানফোর্ড বিশ্ববিদ্যালয়ের সুচি সারিয়া এবং আন্না পেনের পাশাপাশি কেলার ফিজিস্কোর তৈরি করেছিলেন।এটা দিয়ে তারা দেখেছিলেন কোন শিশুদের অকাল স্বাস্থ্যের সমস্যা হওয়ার সম্ভাবনা আছে কিনা । তারা সেটা অনুমান করার জন্য এটাতে বিভিন্ন তথ্য উপাদান ব্যবহার করেছিলেন । 

২০০৯ সালে, তিনি নীর ফ্রেডম্যানের সাথে একসাথে সম্ভাব্য গ্রাফিকাল মডেলগুলির একটি পাঠ্যপুস্তক প্রকাশ করেছিলেন। তিনি ফেব্রুয়ারী ২০১২ থেকে শুরু হওয়া এই বিষয়ে একটি নিখরচায় অনলাইন কোর্স অফার করেছিলেন। 

তার প্রাক্তন ডক্টরাল শিক্ষার্থীদের মধ্যে রয়েছে লিস গেটুর, মেহরান সাহামি, সুচি সরিয়া, ইরান সেগাল, এবং বেন তাসকর । 

সঠিক অনুচ্ছেদ শিরোনাম কোনটি?
titleA. কর্মজীবন এবং গবেষণা
titleB. সম্মান এবং পদবী
titleC. ব্যক্তিগত জীবন
titleD. শিক্ষা
উত্তর: titleA
তার দ্বিতীয় চলচ্চিত্র জহিরুল হক ও তমিজউদ্দিন রিজভী পরিচালিত তুমি আমার চলচ্চিত্রটি ব্যবসাসফল হয়। পরিচালক জহিরুল হক চলচ্চিত্রটির কিছু অংশ নির্মাণ করার পর মারা যান। পরে তমিজউদ্দিন রিজভী বাকি কাজ শেষ করেন। এই চলচ্চিত্রে প্রথমবারের মত তার বিপরীতে অভিনয় করেন শাবনূর। পরে তার সাথে জুটি বেধে একে একে সুজন সখি (১৯৯৪), বিক্ষোভ (১৯৯৪), স্বপ্নের ঠিকানা (১৯৯৪), মহামিলন (১৯৯৫), বিচার হবে (১৯৯৬), তোমাকে চাই (১৯৯৬), স্বপ্নের পৃথিবী (১৯৯৬), জীবন সংসার (১৯৯৬), চাওয়া থেকে পাওয়া (১৯৯৬), প্রেম পিয়াসী (১৯৯৭), স্বপ্নের নায়ক (১৯৯৭), আনন্দ অশ্রু (১৯৯৭), বুকের ভিতর আগুন (১৯৯৭) সহ মোট ১৪টি ছবিতে অভিনয় করেছেন। সবকটি ছবি ব্যবসাসফল হয়।

সালমান শাহ মৃত্যুর আগে "মন মানে না" ছবির ৫০% কাজ শেষ করতে পেরেছিলেন, তার মৃত্যুর পর চিত্রনায়ক রিয়াজ কে দিয়ে ছবিটি করানো হয়। এছাড়াও "কে অপরাধী", "তুমি শুধু তুমি", "প্রেমের বাজি" সহ একাধিক মুভি সালমান শাহ অর্ধেক শুটিং করে মারা যান। পরবর্তীতে "প্রেমের বাজি" ব্যতীত বাকি সিনেমাগুলি অন্য নায়কদের দিয়ে নতুন করে শুটিং করা হয়। সালমানের অসমাপ্ত সিনেমার মধ্যে একমাত্র প্রেমের বাজি সিনেমার কাজ পরে আর শেষ হয়নি।

সঠিক অনুচ্ছেদ শিরোনাম কোনটি?
titleA. মৃত্যু
titleB. অভিনয় জীবন
titleC. চলচ্চিত্রে সাফল্য
titleD. প্রাথমিক জীবন
উত্তর: titleC
১৯৭০-এর দশকের শেষার্ধ্বে ক্যারি প্যাকারের বিশ্ব সিরিজ ক্রিকেটে অ্যালান নট, ডেনিস অ্যামিস, বব উলমার ও টনি গ্রেগের সাথে তিনিও অংশ নেন। এছাড়াও ১৯৮১-৮২ মৌসুমে দক্ষিণ আফ্রিকায় বিদ্রোহী দলের সফরে অংশ নেন।

৪২ বছর বয়সে ১৯৮৭ সালে সকল স্তরের ক্রিকেট থেকে আন্ডারউড অবসর গ্রহণ করেন। এসময় তিনি ২০-এর অল্প বেশি গড়ে ২,৪৬৫ উইকেট নিয়েছিলেন।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. প্রারম্ভিক জীবন
titleC. বিশ্ব সিরিজ ক্রিকেট
titleD. সম্মাননা
উত্তর: titleC
এই বিভাগের অন্তর্ভুক্ত শিক্ষানবিশদের চীনা ভাষাগুলি ও সাহিত্য, চীনা সংস্কৃতি ও চীনা সভ্যতা ইত্যাদি ও চীনা ছাত্রছাত্রীদের ভারতীয় সংস্কৃতি, সংস্কৃত ভাষা ও সাহিত্য পড়ানো হয়। 
রবীন্দ্রনাথের স্বপ্ন ছিল সাম্প্রতিক শতাব্দীতে ভারত ও চীনের মধ্যে যে প্রাচীন সাংস্কৃতিক ও সভ্যতার গভীর সম্পর্ক নষ্ট হয়ে যাচ্ছিল, তাকে পুনরুদ্ধার করতে শান্তিনিকেতন ভিত্তি হোক। তাঁর এই বিশ্বাসকে স্বতন্ত্রভাবে বাস্তবায়িত করতে সাহায্য করেন "টান ইউন শান" যিনি বিশ্বভারতীতে "টান সাহেব" বলে পরিচিত ছিলেন। পড়াশুনা শেষ করে শিক্ষকতা করাকালীন টান সাহেবের সঙ্গে রবীন্দ্রনাথের মালয়েশিয়ার কুয়ালালামপুরে প্রথমবার দেখা হয়। দুজন সমমনা মানুষ ছিলেন। টান রবীন্দ্রনাথের আহবানে ১৯২৭ সালের জুলাই মাসে ভারতে আসেন। ১৯২৮ সালে তিনি জোড়াসাঁকো হয়ে পাঠভবনের তৎকালীন প্রিন্সিপাল সত্যজীবন পালের সঙ্গে শান্তিনিকেতন আসেন। কয়েকদিনের মধ্যেই সেখানে ৫ জন ছাত্র নিয়ে পড়ানো শুরু করেন যারা পরে জ্ঞানীগুণী মানুষ রূপে বিখ্যাত হয়েছিলেন। ১৯২৬ সালে "চেন নাই অই ইয়ের" সঙ্গে বিবাহ সূত্রে আবদ্ধ হন যিনি একজন গুণী মানুষ ছিলেন এবং টানের সঙ্গে শান্তিনিকেতনে এসে টান এবং রবীন্দ্রনাথের ইন্দো চীন সাংস্কৃতিক অধ্যয়নের জন্য একটি প্রমুখ আন্তর্জাতিক কেন্দ্র গড়ে তোলার স্বপ্নকে বাস্তবায়িত করতে সর্বদা সাহায্য করেছিলেন। সাংস্কৃতিক সৌহার্দ্যের মিলন, চীনা ভবনের প্রিন্ট, টান নিজে রবীন্দ্রনাথের সঙ্গে পরামর্শ করে বানিয়েছিলেন। ১৯৩১ সালে, তিন বছর শান্তিনিকেতনে পড়ানোর পর এই ইন্দো-চীন সৌহার্দ্যের ভাবনাকে প্রচার ও জনপ্রিয় করতে, টান চীনে ফিরত যান। প্রায় দু বছর সেখানে বিভিন্ন বক্তৃতা ও লেখার মাধ্যমে সেখানকার মানুষদের জাগরূক করেন ও ১৯৩৩ সালে নানকিনে ইন্দো-চীন সাংস্কৃতিক সমিতি খোলেন। সেই বছর তিনি ও তাঁর কিছু জ্ঞানীগুণী বন্ধু প্রায় ৫০ হাজার বই ও প্রচুর অর্থ শান্তিনিকেতনে দান করেন। সেখানকার কিছু প্রকাশকরা সবরকম চীনা জ্ঞানে সমৃদ্ধ বইও দান করেন। ১৪ এপ্রিল ১৯৩৭ সালে রবীন্দ্রনাথ ঠাকুরের হাতে চীনা ভবনের উদ্বোধন হয়। শান্তিনিকেতন টান সাহেবকে ১৯৭৯ সালে "দেশিকোত্তম" উপাধিতে ভূষিত করে। । ২০১৭ সালে চীনা ভবনের প্রধান হন অভিজিৎ ব্যানার্জী। সম্প্রতি চীনা ভবন চারটি সমঝোতা স্মারক (এম ও ইউ) সই করেছে। সেটা দুই দেশের ছাত্রছাত্রীদের জন্য শিক্ষা আদানপ্রদান জাতীয় প্রকল্পের জন্য।

সঠিক অনুচ্ছেদ শিরোনাম কোনটি?
titleA. চীনা ভবন
titleB. আরও দেখুন
titleC. পাঠ ভবন
titleD. মেলা প্রাঙ্গণ- পৌষ মেলা
উত্তর: titleA
১৯৪৮ সালে ইয়াজউদ্দিন আহম্মেদ মুন্সিগঞ্জ উচ্চ বিদ্যালয় থেকে মেট্রিক পাশ করেন এবং ১৯৫০ সালে মুন্সিগঞ্জ হরগঙ্গা কলেজ থেকে ইন্টারমেডিয়েট পাশ করেন। ঢাকা বিশ্ববিদ্যালয় থেকে ১৯৫০ ও ১৯৫২ সালে যথাক্রমে বি.এস.সি ও এম.এস.সি পাশ করেন। যুক্তরাষ্ট্রের উইসকোন্সিন বিশ্ববিদ্যালয় থেকে তিনি ১৯৫৮ ও ১৯৬২ সালে যথাক্রমে এম.এস. ও পিএইচডি ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. শিক্ষা
titleD. গবেষণা
উত্তর: titleC
"টয় স্টোরি ২" তার চলচ্চিত্র "টয় স্টোরি" থেকে কোন অংশে কম সফল নয়। ছবিটি ১৯৯৯ সালে যুক্তরাষ্ট্রে $২৪৫.৯ মিলিয়ন ও সারা বিশ্বে $৪৯৭.৪ মিলিয়ন আয় করে সে বছরের সর্বোচ্চ আয়ের তালিকায় প্রবেশ করে। এছাড়া ছবিটি সর্বকালের সর্বোচ্চ আয়ের তালিকায় ডিজনির "লায়ন কিং" (১৯৯৪) এর পরে দ্বিতীয় স্থানে অবস্থান করে। যুক্তরাষ্ট্রে মুক্তির প্রথম তিন দিনে (থ্যাঙ্কসগিভিং সপ্তাহে) ছবিটি ৩,২৩৬টি থিয়েটার থেকে $১৭,৭৩৪ গড়ে $৫৭,৩৮৮,৮৩৯ আয় করে এবং সপ্তাহ শেষে ৳৮০,১০২,৭৮৪ আয় করে একে অবস্থান করে। ইংরেজি নববর্ষের আগে, ছবিটি শুরু যুক্তরাষ্ট্রেই $২০০ মিলিয়নের বেশি আয় করে, এবং সব মিলিয়ে যুক্তরাষ্ট্রে $২৪৫,৮৫২,১৭৯ ও দেশের বাইরে $২৫১,৫১৪,৬৯০ আয় করে বিশ্বব্যাপী মোট ৳২৯৭,৩৬৬,৮৬৯ আয় করে ১৯৯৯ সালের সর্বোচ্চ আয়ের তালিকায় তৃতীয় স্থানে অবস্থান করে। বক্স অফিস মোজো ধারণা করে উত্তর আমেরিকায় ছবিটির প্রায় ৪৭.৮ মিলিয়ন টিকেট বিক্রি হয়েছে।

সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. বক্স অফিস
titleC. সমালোচকদের প্রতিক্রিয়া
titleD. মূল্যায়ন
উত্তর: titleB
রুদাঘরা মাঝের পাড়া সরকারি প্রাথমিক বিদ্যালয়টি ব্রিটিশ আমলে স্থানীয় শিক্ষানুরাগী মতোয়ালী সরদার কর্তৃক প্রতিষ্ঠিত। কথিত আছে স্থানীয় জমিদার ছিলেন হিন্দু সম্প্রদয় ভুক্ত। কিন্তু প্রজাদের অধিকাংশই ছিলো মুসলিম। ব্রিটিশ শাসনের প্রথম দিকে মুসলিমরা ইংরেজিসহ আধুনিক শিক্ষা ত্যাগ করলেও বিংশ শতাব্দির প্রথম দিকে বঙ্গভঙ্গ ও ঢাকা বিশ্ববিদ্যালয় প্রতিষ্ঠার যে আন্দোলন শুরু হয় তাতে অনুপ্রাণীত হয়ে স্থানীয় মুসলিম নেতারা ১৯১২ সালে জমিদারের কাছে একটি বিদ্যালয় প্রতিষ্ঠার আহ্বান জানান। কিন্তু জমিদার মুসলিমদের জন্য কোন বিদ্যালয় প্রতিষ্ঠা করতে অস্বীকার করায় মুসলিমরা অখুশি হন। পরে এ নিয়ে কয়েক বছর জমিদারের বিরুদ্ধে আন্দোলনও হয়। উক্ত আন্দোলনের ধারাবাহিকতায় ১৯১৮ সালে স্থানীয় মুসলিমদের নেতা মতোয়ালী সরদার নিজের জমির উপর রুদাঘরা মাঝের পাড়া সরকারি প্রাথমিক বিদ্যালয়টি প্রতিষ্ঠা করেন। পরে ১৯৩১ সালে এটি সরকারি বিদ্যালয় হিসেবে তালিকাভুক্ত হয়। একই সময় মতোয়ালী সরদার বিদ্যালয়টির পাশে একটি মসজিদও (রুদাঘরা মাঝের পাড়া জামে মসজিদ) প্রতিষ্ঠা করেন। এবং স্কুল ও মসজিদের নামে নিজের প্রায় পাঁচ একর জমি লিখে দেন। এ শিক্ষানুরাগীকে তার মৃত্যুর পর বিদ্যালয়টির পাশেই কবর দেয়া হয়। বিদ্যালয়টি প্রতিষ্ঠার পর মতোয়ালী সরদার ঘোষণা করেন এ শিক্ষা প্রতিষ্ঠান হিন্দু মুসলিম সকলের জন্য উন্মুক্ত। এতে জমিদার সন্তুষ্ট হয়ে পরে বিদ্যালয়টিকে পৃষ্ঠপোষকতা করেন। যা ১৯৩১ সালে বিদ্যালয়টিকে সরকারি তালিকাভুক্ত করতে সহায়তা করে। পরে হিন্দু মুসলিম সবাই মিলে বিদ্যালয়টির কার্ক্রমকে এগিয়ে নিয়ে যান।

সঠিক অনুচ্ছেদ শিরোনাম কোনটি?
titleA. ছাত্রছাত্রী ও শিক্ষক
titleB. প্রতিষ্ঠা সাল
titleC. মাঠ, পুকুর, মসজিদ, ভবন ও ইমারত
titleD. ইতিহাস
উত্তর: titleD
৯ই ডিসেম্বর ২০১২ ১৮ দলীয় জোট সরকারবিরোধী অবরোধ কর্মসূচির দেয়। এই কমর্সূচীর সমর্থনে সকাল ৯টার দিকে পুরোনো ঢাকা জজ কোর্ট থেকে সরকারবিরোধী আইনজীবীরা একটি মিছিল বের করে। মিছিলটি ভিক্টোরিয়া পার্কের কাছে গেলে একটি বোমার বিস্ফোরণ ঘটে। এ সময় জগন্নাথ বিশ্ববিদ্যালয় ও কবি কাজী নজরুল ইসলাম কলেজ ছাত্রলীগের নেতাকর্মীরা আইনজীবীদের ওপর হামলা চালায়। আক্রান্ত আইনজীবীরা দৌড়ে পালানোর চেষ্টা করে। এ সময় ধাওয়া খেয়ে হিন্দু পথচারী বিশ্বজিৎ দৌড়ে প্রথমে নিকটস্থ ভবনের দোতলায় অবস্থিত একটি ডেন্টাল ক্লিনিকে আশ্রয় গ্রহণ করে। ছাত্রলীগের সশস্ত্র কর্মীরা ঐখানে ক্লিনিকে বিশ্বজিতের ওপর হামলা চালায়। নির্বিচার কিল-ঘুষি-লাথি চালানো হয়। তার গায়ে লোহ শলকা দিয়ে সজোরে আঘাত করা হয়। আহত বিশ্বজিৎ প্রাণ বাঁচাতে পাশের আরেকটি ভবনে ঢুকে পড়ে। পশ্চাদ্ধাবন করে সেখানেও বিশ্বজিতের ওপর হামলা চালায় ছাত্রলীগের কর্মীরা। ৮-১২ জনের একটি মৃত্যুকামী দল তাকে আঘাত করতে থাকে, পেটানো হয় সবল লৌহ শলাকা দিয়ে এবং চাপাতি দিয়ে আঘাত করা হতে থাকে। তার কাপড় ছিঁড়ে যায়, সারা শরীরে রক্তের বন্যা বয়ে যায়। সে আবার পালানোর চেষ্টা করে। কিন্তু আঘাত অব্যাহত থাকে। সে এক পর্যায়ে মাটিতে লুটিয়ে পড়ে। পথচারীদের কয়েকজন বিশ্বজিৎকে পাশের ন্যাশনাল হাসপাতালে নেয়ার চেষ্টা করলে ছাত্রলীগের কর্মীরা বাধা দেয়। প্রাণ বাঁচানোর শেষ চেষ্টায় উঠে দৌড় দেয়; কিন্তু শাঁখারীবাজারের একটি গলিতে গিয়ে ঢলে পড়ে যায়। পরে মুমূর্ষু অবস্থায় এক রিকশাওয়ালা তাকে নিকটস্থ মিটফোর্ড হাসপাতালে নিয়ে যায়। অচিরেই মৃত্যু এসে তাকে সকল আক্রমণের ঊর্দ্ধে নিয়ে যায়।

সঠিক অনুচ্ছেদ শিরোনাম কোনটি?
titleA. পরিকল্পনা
titleB. প্রতিক্রিয়া
titleC. বিচার প্রক্রিয়া
titleD. ঘটনার বর্ণনা
উত্তর: titleD
পুরো কর্মজীবন জুড়ে, পিংক ফ্লয়েড তাদের শব্দ নিয়ে পরীক্ষা-নিরীক্ষা করেছিল। তাদের দ্বিতীয় একক, "সি এমিলি প্লে" লন্ডনের কুইন এলিজাবেথ হলে ১২ মে ১৯৬৭ সালে প্রদর্শিত হয়েছিল। পরিবেশনের সময়, ব্যান্ডটি প্রথমে অ্যাজিমুথ কো-অর্ডিনেটর নামে পরিচিত একটি প্রাথমিক চতুষ্কোণ যন্ত্রের ব্যবহার করেছিল। যন্ত্রটিতে নিয়ন্ত্রণযোগ্য ছিলো, যা সাধারণত রাইটের দ্বারা নিয়ন্ত্রিত হত এবং ব্যান্ডের প্রশস্ত শব্দ, রেকর্ড কৃত টেপগুলির সাথে মেলাতে, অনুষ্ঠানস্থানের প্রায় ২৭০ ডিগ্রি অংশে শব্দ সৃষ্টি করতে সক্ষম ছিল যা একটি ধ্বনিত ঘূর্ণায়মান প্রভাব সৃষ্টি করে। ১৯৭২ সালে, তারা একটি প্রছন্দসই নির্মিত পিএ কিনেছিল যা একটি উন্নততর চার-চ্যানেল এবং ৩৬০-ডিগ্রি ব্যবস্থা সম্পন্ন।

পিংক ফ্লয়েডের "অন দ্য রান", "ওয়েলকাম টু দি মেশিন", এবং "ইন দ্য ফ্লেশ?"-এর মতো অংশে এয়াটার্স ভিসিএস থ্রি সিন্থেসাইজার পরীক্ষা করেছিলেন। "ওয়ান অব দিস ডেস" গানের জন্য তার বেস-গিটার ট্র্যাকের উপর বিনসন ইকোরাক ২ বিলম্বের এফেক্ট ব্যবহার করেছিলেন।

"দ্য ফাইনাল কাট" অ্যালবাম রেকর্ডিংয়ের সময় পিংক ফ্লয়েড অভিনব সাউন্ড এফেক্ট এবং আর্ট অডিও রেকর্ডিং প্রযুক্তি ব্যবহার করেছিল। অ্যালবামে মেইসনের অবদানগুলি প্রায় সম্পূর্ণরূপে পরীক্ষামূলক হলোফোনিক ব্যবস্থার মধ্যে সীমাবদ্ধ ছিল, এটি একটি ত্রি-মাত্রিক প্রভাব অনুকরণ করতে ব্যবহৃত অডিও প্রক্রিয়াকরণ কৌশল। এই ব্যবস্থায় এমন একটি এফেক্ট তৈরি করতে প্রচলিত স্টেরিও টেপ ব্যবহার করা হয়েছিল যার ফলে শব্দ শ্রোতাদের মাথার চারপাশে আবর্তিত হয়েছে যেনো হেডফোন কানে শোনার অনুভূতি। প্রক্রিয়াটিতে একজন প্রকৌশলী শ্রোতার কানের উপরে বা পাশে পিছনে, শব্দটিকে সরাতে সক্ষম ছিল।

সঠিক অনুচ্ছেদ শিরোনাম কোনটি?
titleA. ২০০৫–২০১৬: পুনর্মিলন, মৃত্যু, এবং "দি এন্ডলেস রিভার"
titleB. ধ্বনিত নিরীক্ষণ
titleC. গঠন
titleD. ১৯৬৭–১৯৭৮: অবস্থান্তর ও আন্তর্জাতিক সাফল্য
উত্তর: titleB
পূর্ববর্তী দিনগুলোতে, খোবার ফার্সি উপসাগরীয় উপকূলের একটি ছোট বন্দর ছিল, যা মাছ ধরার জন্য পরিচিত ছিল। খোবার গ্রামটিতে আল দোসারী উপজাতিরা বাস করত।

১৯৩০-এর দশকে তেল আবিষ্কারের মাধ্যমে এটি বাণিজ্যিক এবং শিল্প বন্দরে পরিণত হয়। বর্তমানে এটি দাম্মাম এর বৃহৎ বন্দর। এ বন্দরের মাধ্যমে সৌদি আরব পূর্ব প্রদেশের জন্য বেশিরভাগ বাণিজ্যিক আমদানি হয়। রাস তানুরা এবং সৌদি অ্যারামকো এ বন্দরের মাধ্যমে তেল রপ্তানি করে। ফলস্বরূপ, খোবার পার্সিয়ান উপসাগর উপকূল বরাবর একটি কর্ণচিহ্ন পার্ক, রেস্টুরেন্ট এবং সৈকতগুলো বিচরণের জন্য তার জলসীমাকে রূপান্তরিত ও বর্ধিত করেছে।

১৯৯৬ সালে খোবার টাওয়ারএ একটি মার্কিন এয়ার ফোর্স হাউজিং কমপ্লেক্স ছিল। ইরান সরকারের মদদে জঙ্গিদের বোমা হামলায় টাওয়ারে কর্মরত ১৯ মার্কিন নাগরিক এবং একজন সৌদি নাগরিক বোমা হামলায় নিহত হন।

সঠিক অনুচ্ছেদ শিরোনাম কোনটি?
titleA. সড়ক পথ
titleB. ইতিহাস
titleC. শিক্ষা
titleD. যোগাযোগ ব্যবস্থা
উত্তর: titleB
ল্যাংগ্রিজের টেস্ট খেলোয়াড়ী জীবন তেরো বছরব্যাপী চলমান ছিল। কিন্তু এ সময়ে তিনি মাত্র আটটি টেস্টে অংশগ্রহণ করতে সক্ষমতা দেখিয়েছেন। ১৯৩৩ সালে ওল্ড ট্রাফোর্ডে সফরকারী ওয়েস্ট ইন্ডিজের বিপক্ষে টেস্ট অভিষেক ঘটে জেমস ল্যাংগ্রিজের। দ্বিতীয় ইনিংসে ৭/৫৬ বোলিং পরিসংখ্যান দাঁড় করান তিনি। এরপর ১৯৩৩-৩৪ মৌসুমে ডগলাস জারদিনের নেতৃত্বাধীন এমসিসি দলের সদস্যরূপে ভারত সফরে যান। কলকাতা টেস্টে ৭০ রান তুলেন ও মাদ্রাজ টেস্টে ৫/৬৩ বোলিং পরিসংখ্যান গড়েন। পরবর্তীতে ১৯৩৬ সালে দক্ষিণ আফ্রিকার বিপক্ষে অনুষ্ঠেয় সিরিজের একটিমাত্র টেস্টে অংশ নেন তিনি। এছাড়াও, ১৯৩৬ ও ১৯৪৬ সালে ভারতের বিপক্ষে একটি করে টেস্টে অংশগ্রহণ ছিল জেমস ল্যাংগ্রিজের। তবে ঐ সময়ে ইংল্যান্ডের অবিস্মরণীয় বামহাতি স্পিনার হ্যাডলি ভেরিটি’র জন্য নিঃসন্দেহে তাকে টেস্টে অংশগ্রহণের পথ অবরুদ্ধ করে রাখে।

দ্বিতীয় বিশ্বযুদ্ধে হেডলি ভেরিটি নিহত হন। ফলশ্রুতিতে যুদ্ধ পরবর্তীকালে ৪০ বছর বয়সে অস্ট্রেলিয়া সফরের জন্য জেমস ল্যাংগ্রিজকে ওয়ালি হ্যামন্ডের নেতৃত্বাধীন এমসিসি দলের সদস্যরূপে মনোনয়ন দেয়া হয়। মেলবোর্নে অনুষ্ঠিত অ্যাশেজ সিরিজের তৃতীয় টেস্টে তার অংশগ্রহণের কথা ছিল। কিন্তু অনুশীলনীকালে গুরুতর আঘাত পেলে খেলা থেকে নিজেকে বিরত রাখেন। এরপর আর তাকে টেস্ট ক্রিকেট খেলতে দেখা যায়নি।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. মূল্যায়ন
titleC. আন্তর্জাতিক ক্রিকেট
titleD. ঘরোয়া ক্রিকেট
উত্তর: titleC
"কবীন্দ্রবচনসমুচ্চয়"-এর পুথি নেপাল থেকে আবিষ্কৃত হয়েছে। এটি দ্বাদশ শতকীয় নেওয়ারি অর্থাৎ নেপালি লিপিতে রচিত। তবে এর সঙ্গে পুরনো বাংলা লিপির কিছু সাদৃশ্য রয়েছে। পুথিটির প্রথমদিকে কিছু অংশ নষ্ট হয়ে যাওয়া এর প্রকৃত নাম বা পরিচয় জানা যায় না। টীকায় কথিত ‘কবীন্দ্রবচনসমুচ্চয়’ কথাটিই তাই সংকলক এফ ডবলিউ টমাস গ্রন্থনাম হিসাবে গ্রহণ করেছেন। ডক্টর সুরেশচন্দ্র বন্দ্যোপাধ্যায় তাঁর সংস্কৃত সাহিত্যে বাংলার দান গ্রন্থে এই মত প্রকাশ করেছেন যে, গ্রন্থটি বিদ্যাকর সংগৃহীত "সুভাষিত রত্নকোষ" গ্রন্থের অংশবিশেষ। ডক্টর সুকুমার সেন মনে করেন, গ্রন্থটির নাম "সুভাষিতরত্নকোশ" এবং সংকলক বিদ্যাকর ছিলেন বাংলার কোনও বৌদ্ধবিহারের পণ্ডিত। তবে ডক্টর অসিতকুমার বন্দ্যোপাধ্যায় মনে করেন, এই গ্রন্থের নাম হওয়া উচিত ‘সুভাষিত রত্নকোষ’। ডক্টর নীহাররঞ্জন রায় মনে করেন, “সংকলয়িতার নাম জানিবার উপায় নাই, তবে তিনি বৌদ্ধ ছিলেন। বইখানি যে বাঙলাদেশেই সংকলিত হইয়া পরে অন্যান্য অনেক গ্রন্থের মতো নেপালে নীত হইয়াছিল, এই অনুমান অযৌক্তিক নয়।” 

সঠিক অনুচ্ছেদ শিরোনাম কোনটি?
titleA. আবিষ্কার
titleB. বিষয়বস্তু ও প্রভাব
titleC. জীবনমুখিনতা
titleD. বসুকল্প
উত্তর: titleA
জানুয়ারী ২০১০ এর সাক্ষাৎকারে জানা যায়, উইকিলিকসের ৫জন ব্যক্তি পুরো সময়ব্যাপী এবং প্রায় ৮শত ব্যক্তি মাঝে মাঝে কাজ করে থাকেন যা চিহ্নিত করা যায়নি। প্রতিষ্ঠানটির নিজস্ব কোন দপ্তর নেই। প্রতিবছরে প্রায় ২ লক্ষ পাউণ্ড ব্যয় হয় যা মূলতঃ সার্ভার ও ব্যুরোক্রেসি রক্ষণাবেক্ষণে। কিন্তু যদি স্বেচ্ছাসেবকেরা এর জন্য সম্পূর্ণভাবে দান করেন তা হলে এটি ২ লক্ষ পাউণ্ড পর্যন্ত গড়াবে। উইকিলিকস আইনজীবিদেরকে কোন অর্থ প্রদান করে না। এ্যাসোসিয়েটে প্রেস (এপি), দ্য লস এ্যাঞ্জেলেস টাইমস এবং দ্য ন্যাশনাল নিউজপেপার পাবলিশারস এসোসিয়েশন কর্তৃক দানের মাধ্যমে প্রদত্ত শত-সহস্র ডলার বৈধ সহযোগিতার অংশ হিসেবে দেয়া হয়। দানের মাধ্যমে অর্থ সংগ্রহ হলেও উইকিলিকস পরিকল্পনা করছে যে সাম্প্রতিক তথ্যগুলো নিলামের মাধ্যমে বিক্রি করে অর্থ সংস্থান করা হবে। অও হল্যাণ্ড ফাউণ্ডেশনের মতে, উইকিলিকস কর্তৃপক্ষ নিজস্ব ব্যয় মেটাতে নয়, বরং হার্ডওয়্যার, ভ্রমণ এবং ব্যাণ্ডউইদ ক্রয়ের লক্ষ্যেই এই অর্থ সংগ্রহাভিযান। টেকআই.নেট তাদের প্রতিবেদনে লিখেছিলঃ
জার্মান আইনে উইকিলিকস ফাউণ্ডেশনের দাতব্য একাউন্টে ‍অর্থ প্রদান করা যাবে। তহবিল সমৃদ্ধ হলে ওয়েবসাইটে একটি অর্থপ্রদান সংক্রান্ত এ্যাপ্লিকেশনের মাধ্যমে উইকিলিকস অর্থ গ্রহণ করে। সাইটটির জার্মান প্রতিনিধি ড্যানিয়েল স্কমিট (প্রকৃত নাম ড্যানিয়েল ডমস্কিট বার্গ) রাস্ট্রীয় টেলিভিশনে জানান, ফাউণ্ডেশনটি উইকিলিকসের কোন ব্যক্তিকে বেতনের অর্থ বা কোনরূপ ভাতা প্রদান করে না। সকল ব্যক্তিই স্বেচ্ছায় ‍কাজ করে যাচ্ছেন, এমনকি এই বক্তাও।

সঠিক অনুচ্ছেদ শিরোনাম কোনটি?
titleA. সাইট ব্যবস্থাপনা সম্পর্কীয
titleB. হোস্টিং
titleC. নীতি
titleD. প্রশাসন
উত্তর: titleD
স্কুলটি স্থাপনের সঙ্গে সঙ্গে সমাজের কট্টর অংশ থেকে এর বিরুদ্ধে তীব্র পতিক্রিয়ে দেখা দেয়। যখন চারিদিকে ঢাকা পালকি বা চতুর্দোলায় চড়ে এর ছাত্রীরা সড়ক দিয়ে নতুন স্কুলে পড়তে যেত তখন লোকজন তার দিকে অবাক হয়ে তাকাত ও গালিগালাজ করত।

তখনকার বিখ্যাত কবি ঈশ্বরচন্দ্র গুপ্ত তখনকার জনমানসকে সুন্দর ভাবে চিত্রিত করেছেন:

স্কুলটি প্রথম দিকে বহু দুর্যোগের মধ্যে দিয়ে চলে যতদিননা স্কুলটি অ্যানেট অ্যাক্রয়েড ও দ্বারকানাথ গাঙ্গুলী ইত্যাদি কিছু ব্রাহ্ম সমাজীয় লোকেদের পরিচালিত বঙ্গ মহিলা বিদ্যালয়ের সঙ্গে মিলিত হয়। বেশ কিছু মেধাবী ছাত্রী এরপর স্কুলটিতে যোগ দেন– কাদম্বিনী বোস (পরে কাদম্বিনী গাঙ্গুলী), সরলা দাস (পরে সরলা রায়), অবলা দাস (পরে অবলা বসু) এবং সুবামাপ্রভা বসু, যাঁদের সবাই পরবর্তীকালে বিখ্যাত হয়ে ওঠেন। বেথুন স্কুল বাঙালি "ভদ্রলোক"দের চোখ খুলে দিয়েছিল। এর দেখাদেখি আরো অনেক মেয়েদের স্কুল এর পরে খুলতে শুরু করে। দ্র্রষ্টব্য বিষয় হল ধর্মনিরপেক্ষ স্কুলগুলি খোলার পর পূর্বের ধর্মপাঠ সর্বস্য স্কুলগুলি উঠে যায়। 

উনিশ শতকের রক্ষণশীল হিন্দু সমাজে নারীর পুঁথি পাঠ পাপ বলে মানা হত। তারা বিশ্বাস করত সাক্ষর পত্নীর স্বামী নিরক্ষর পত্নীর স্বামীর থেকে তাড়াতাড়ি মারা যায়। এমনকি উনিশশো আশির দশকেও নারীশিক্ষা তীব্র বিরোধিতার চলতে থাকে। অনেক দশক ধরেই বেথুন স্কুলের ছাত্রসংখ্যা অপরিবর্তিত থেকে যায়। এদের অধিংশই ছিল ব্রাহ্ম পরিবারের। ১৮৮৮ সালে বেথুন স্কুলের ১৩৬ জন ছাত্রীর মধ্যে ৮৭ জন ছিল ব্রাহ্ম, ৪৪ জন হিন্দু, এনং ৫ জন খ্রিষ্টান। ১৮৮৬ সালে ভিক্টোরিয়া কলেজকে পুনর্নবীকরণ করে একটি উচ্চবিদ্যালয়ে (সেকেণ্ডারী স্কুল) পরিণত করা হয়। ১৮৯০ সালে ব্রাহ্ম বালিকা বিদ্যালয় প্রতিষ্ঠিত হয় এবং সেবছর ক্রাইস্ট চার্চ স্কুলেও মেয়েদের ভর্তির পরীক্ষা নেওয়া শুরু হয়। তার অর্থ ব্রাহ্ম ও খ্রিষ্টান পরিবারের থেকে বড় সংখ্যক মেয়েরা বেথুন ছাড়া অন্যান্য স্কুলেও যেত। ১৮৯৪ সালে ১৩৮ জন ছাত্রীর মধ্যে ৭০ জন ছিল হিন্দু, ৫৫ জন ব্রাহ্ম, এবং ১৩ জন খ্রিষ্টান। ঊনবিংশ শতাব্দীর একেবারে শেষ প্রান্তে এসে তবেই বাংলায় নারী শিক্ষাবিরোধী ভ্রান্ত ধারণাগুলি ধীরে ধীরে অপসারিত হয়। 

সঠিক অনুচ্ছেদ শিরোনাম কোনটি?
titleA. ঐতিহাসিক প্রেক্ষাপট
titleB. ইতিহাস
titleC. প্রতিক্রিয়া
titleD. বঙ্গ মহিলা বিদ্যালয়ের সঙ্গে সংযুক্তিকরণ
উত্তর: titleC
১৯৪৭ সালে দেশ বিভাগের পর কলকাতার 'দি কমার্শিয়াল ইনস্টিটিউট'-এর এক চতুর্থাংশ হিস্যা পাকিস্তানে স্থানান্তরিত হলে সেটির দায়িত্ব প্রফেসর আবদুস সামাদ-কে দেওয়া হয়। তিনি অনেক চিন্তা-ভাবনা করে অবশেষে নবগঠিত পূর্ব পাকিস্তানের বাণিজ্য নগরী চট্টগ্রামকে বেছে নেন। কমার্শিয়াল ইনস্টিটিউটের ভাগে পাওয়া টাইপ রাইটার, বই, ফাইল এবং অন্যান্য যন্ত্রপাতি নিয়ে তিনি চট্টগ্রামের উদ্দেশ্যে রওনা হন। চট্টগ্রামে এসে প্রফেসর সামাদ কোথায় এটি স্থাপন করা যায় তাই নিয়ে পড়লেন দোটানায়। কারণ, মনমতো কোনো জায়গা পাওয়া যাচ্ছিলো না। প্রফেসর আবদুস সামাদের পূর্ব পরিচিত ও তৎকালীন চট্টগ্রাম কলেজ-এর অধ্যক্ষ আবু হেনার সাথে এই বিষয়ে আলাপ করতে গেলে তিনি এটিকে তাঁর কলেজের একটি বিভাগ করার প্রস্তাব দেন। এটিকে শুধুমাত্র একটি বিভাগ না করে সম্পূর্ণ আলাদা একটি ইন্সটিটিউট করাই ছিল অধ্যক্ষ সামাদের উদ্দেশ্য। তাই এই প্রস্তাবে সাড়া না দিয়ে প্রফেসর সামাদ এর বিকল্প খুঁজতে থাকেন। অবশেষে কোতোয়ালী থানাধীন বর্তমান জি.পি.ও. (জেনারেল পোস্ট অফিস) এর সামনে শুকতারা বিল্ডিং এর দুই তলার পুরোটাই অস্থায়ীভাবে ভাড়া নিয়ে শুরু হয় 'চট্টগ্রাম কলেজ অব কমার্স' তথা বর্তমান সরকারি কমার্স কলেজের যাত্রা।

সদ্য ভাগ হওয়া দেশের বাণিজ্যিক ও ব্যবসায়িক কর্মকাণ্ডের নানাবিধ চাহিদা মেটাতে বিশেষ করে ব্যাংক, বীমা, শিল্প-কারখানা, ব্যবসা-বাণিজ্যের কাজসমূহ সুচারুরূপে পরিচালনার জন্য বিশেষায়িত এই শিক্ষা প্রতিষ্ঠান গুরুত্বপূর্ণ ভূমিকা পালন করে। এখানে ফাইনাল ডে কোর্স (বর্তমান এইস.এস.সি.) ও বি.কম ক্লাস চালু হয় ১৯৪৭ এর সেপ্টেম্বর মাসে। প্রিন্সিপাল সামাদ ছাত্রদের_কে বাণিজ্য বিষয়ক শিক্ষা গ্রহণের জন্য উদ্বুদ্ধ করতেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. সহ-শিক্ষা কার্যক্রম
titleC. সরকারিকরণ
titleD. আগ্রাবাদে মূল ভবনের ভিত্তিপ্রস্তর স্থাপন
উত্তর: titleA
মাছ শিকার ও চাষাবাদ, ধানের ফসলী জমি ছিলো তাদের পেশা। হাতির মতো বৃহৎ প্রাণীকে মেরে ফেলার জন্য তীরের মাথা এবং বর্শাগুলো বিষে ডুবানো থাকতো। সুপারি বাদাম ব্যাপকভাবে চিবানো হত এবং নিম্ন শ্রেণীর লোকেরা খুব কমই জামাকাপড় পরিধান করতো। প্রতি বসন্তে, একটি উর্বরতা উত্সব অনুষ্ঠিত হয় যা বিশাল পার্টি এবং যৌন পরিত্যাগের বৈশিষ্ট্যযুক্ত ছিল। ধর্মের মধ্যে আদিম অভিবাদনমূলক সম্প্রদায় রয়েছে।

খ্রিস্টপূর্ব ২০০ সাল থেকে পাথরের দিয়ে তৈরি দেশীয় অস্ত্র যন্ত্রপাতি এবং বিভিন্ন ক্ষেত্রে আধুনিক অস্ত্র অসাধারণভাবে উন্নত হয়েছিল। মৃৎশিল্প কৌশল এবং সজ্জা শৈলীর একটি উচ্চ স্তরে পৌঁছেছে। ভিয়েতনামের লোকেরা মূলত কৃষক ছিলেন এবং ভেজা ধান ওরিজা বাড়িয়েছিলেন যা তাদের ডায়েটের প্রধান কারণ হিসেবে কাজ করতো। খ্রিস্টপূর্ব দ্বিতীয় সহস্রাব্দের প্রথমার্ধের পরে, এই যন্ত্রপাতিগুলো এখনও বিরল থাকা সত্ত্বেও ব্রোঞ্জের ব্যবহৃত যন্ত্রপাতিাদি প্রথম প্রচলন হয়েছিলো। প্রায় ১০০০ খ্রিস্ট পূর্বাব্দে ব্রোঞ্জ প্রায় ৪০শতাংশ প্রান্তযুক্ত যন্ত্রপাতি এবং অস্ত্রের জন্য পাথর প্রতিস্থাপন করেছিল। পরবর্তীতে এটি প্রায় ৬০শতাংশে উন্নিত হয়। এখানে কেবল ব্রোঞ্জের অস্ত্র, কুড়াল এবং ব্যক্তিগত অলঙ্কারগুলোই ছিল না, কর্নেল এবং অন্যান্য কৃষিক্ষেত্রও ছিল। ব্রোঞ্জ যুগের সমাপ্তির দিকে, ব্রোঞ্জের যন্ত্রপাতি এবং অস্ত্রের ৯০ শতাংশেরও বেশি অংশ রয়েছে, এবং সেখানে ব্যতিক্রমী অমিতব্যয়ী কবর রয়েছে - শক্তিশালী সর্দারদের সমাধিস্থল - বাদ্যযন্ত্র, বালতি- ইত্যাদির মতো কয়েকশ অনুষ্ঠান এবং ব্রোঞ্জদের কিছু নিদর্শন রয়েছে। এরমধ্যে লেডস এবং অলঙ্কার খঞ্জক। খ্রিস্টপূর্ব ১০০০ এর পরে, প্রাচীন ভিয়েতনামের লোকেরা ধান মাড়িয়ে এবং মহিষ এবং শূকর রাখার সাথে সাথে দক্ষ কৃষিবিদ হয়ে ওঠে। তাদের দক্ষ জেলেরা এবং সাহসী নাবিকও ছিল, যাদের দীর্ঘ খননকৃত খাল পূর্ব সমুদ্রকে অতিক্রম করেছিল.

সঠিক অনুচ্ছেদ শিরোনাম কোনটি?
titleA. সাংস্কৃতিক বিবর্তন
titleB. চতুর্থ চীনা আধিপত্য (১৪০৭–১৪২৭)
titleC. লি রাজবংশ, ম্যান ভিট এবং এইচ রাজবংশের ট্রেনের আধিপত্য (১০০৯-১৪০৭)
titleD. প্রথম চীনা আধিপত্য (১১১ খ্রিস্টপূর্ব – ৪০ খ্রি)
উত্তর: titleA